A THM, azaz a Teljes Hiteldíj Mutató százalékos formában mutatja meg a kölcsön teljes díjának arányát a kölcsön teljes összegéhez képest. A THM-ből kiszámolható a hitel teljes díja, az az összeg, amelyet a tőketartozáson kívül ki kell fizetni a hitelezőnek. Ez az összeg a következőkből áll össze: kamat, díjak, kezelési költségek, illetve a plusz szolgáltatások díjai. Ugyanakkor több olyan, a kölcsön folyósításával nem közvetlenül összekapcsolható költség is akad, amelyet a THM nem tartalmaz.